
ΑΠΟΦΑΣΕΙ Σ 

Αριθ. 30825 (1) 

Κατάρτιση προγράμματος επιχορήγησης νέων ελευθέ¬ 
ρων επαγγελματιών 2001. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85) 

2. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

3. Τις διατάξεις του άρθρου 29 του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συναφών 
διατάξεων» όπως τροποποιήθηκε με τα άρθρα 6 και 7 του 
Ν. 1836/89 και το άρθρο 6 του Ν. 2434/96 «Μέτρα πολιτι¬ 
κής για την απασχόληση και την επαγγελματική εκπαί¬ 
δευση και κατάρτιση και άλλες διατάξεις». 

4. Τις διατάξειςτου Π.Δ. 245/86 (ΦΕΚ 117/Α') καθώς και 
την υπ’ αριθ. 3127/20.10.97 γνωμοδότηση της Νομικής 
Υπηρεσίας του Ο.Α.Ε.Δ. σχετικά με την επιχορήγηση των 
ελευθερίων επαγγελμάτων. 

5. Τις διατάξεις της υπ’ αριθ. 2/34255/0022/6.6.2001 
(ΦΕΚ 746/Β/14.6.2001) κοινής υπουργικής απόφασης 
Υπουργών Οικονομικών και Εργασίας και Κοινωνικών 
Ασφαλίσεων «Καθορισμός αμοιβής υπαλλήλων του 
Ο.Α.Ε.Δ. για τη διενέργεια ελέγχου σε προγράμματα 
κατάρτισης και απασχόλησης». 


6. Τις διατάξεις της υπ’ αριθ. 118267/14.12.2000 (ΦΕΚ 
1595/Β') Κοινής Υπουργικής Απόφασης «Σύσταση και λει¬ 
τουργία Ειδικής Υπηρεσίας Διαχείρισης Επιχειρησιακού 
Προγράμματος Απασχόληση και Επαγγελματική Κατάρ¬ 
τιση». 

7. Τον Κανονισμό (Ε.Ο.Κ.): 1260/99του Συμβουλίου. 

8. Τις διατάξεις του άρθρου 20 παρ. 14 του Ν. 2874/ 
29.12.2000 περί θεμάτων «Ο.Α.Ε.Δ. - Ο.Ε.Κ. - Ο.Ε.Ε.». 

9. Το επιχειρησιακό πρόγραμμα «Απασχόληση και 
Επαγγελματική Κατάρτιση 2000 - 2006). 

10. Την υπ’ αριθ. 1357/29.5.2001 απόφαση του Δ.Σ. του 
Ο.Α.Ε.Δ. (αριθ. συνεδρίασης 25/29.5.2001) που μας κοι¬ 
νοποιήθηκε με το υπ’ αριθ. Β 115884/6.6.2001 έγγραφό 
του, αποφασίζουμε: 

Καταρτίζουμε Πρόγραμμα επιχορήγησης πέντε χιλιά¬ 
δων (5.000) νέων ελευθέρων επαγγελματιών ηλικίας 18 - 
60 ετών οι οποίοι θα κατανεμηθούν σε Τοπικό επίπεδο 
ανάλογα με τις ανάγκες της κάθε περιοχής και την εγ¬ 
γεγραμμένη ανεργία κατά νομό, με δυνατότητα ανακα¬ 
τανομής των θέσεων για επίτευξη των στόχων του προ¬ 
γράμματος από τη Διοίκηση του ΟΑΕΔ. 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των ανέργων που αποφασί¬ 
ζουν να δημιουργήσουν τη δική τους μικρή επιχείρηση. 
Για τους σκοπούς του προγράμματος, οι ενδιαφερόμενοι 
άνεργοι δύνανται να υπαχθούν, μετά από αξιολόγησή 
τους μέσω της εξατομικευμένης προσέγγισης, σε προ¬ 
γράμματα βραχυχρόνιας κατάρτισης, όπου αυτό θεωρεί¬ 
ται αναγκαίο. 

Το πρόγραμμα θα υλοποιηθεί μέσω προκήρυξης στη 
διάρκεια της οποίας οι ενδιαφερόμενοι θα μπορούν να 
υποβάλλουν αιτήσεις εκδήλωσης ενδιαφέροντος για 
υπαγωγή τους στο πρόγραμμα. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΤΟΥ ΠΡΟΓΡΑΜ¬ 
ΜΑΤΟΣ 

Από τις 5.000 θέσεις: 

• ποσοστό τουλάχιστον 67% του προγράμματος θα κα¬ 
λυφθεί στο πλαίσιο της πολιτικής πρόληψης της μακρο¬ 
χρόνιας ανεργίας και θα αφορά: 

- Ανέργους νέους και νέες ηλικίας 18-25 ετών οι οποίοι 
είναι εγγεγραμμένοι άνεργοι έως 6 μήνες στα μητρώα 
ανέργωντου Ο.Α.Ε.Δ. 




























12402 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Άνεργους -ες ηλικίας 26-60 ετών οι οποίοι είναι εγγε¬ 
γραμμένοι άνεργοι έως 12 μήνες στα μητρώα ανέργων 
του Ο.Α.Ε.Δ. 

• ποσοστό μέχρι 33% θα καλυφθεί στο πλαίσιο της πο¬ 
λιτικής καταστολής της μακροχρόνιας ανεργίας και θα 
αφορά: 

- Άνεργους νέους και νέες 18-25 ετών οι οποίοι είναι εγ¬ 
γεγραμμένοι άνεργοι τουλάχιστον 6 μήνες στα μητρώα 
ανέργωντου Ο.Α.Ε.Δ 

- Άνεργους-ες ηλικίας 26-60 ετών οι οποίοι είναι εγγε¬ 
γραμμένοι άνεργοι τουλάχιστον 12 μήνες στα μητρώα 
ανέργωντου Ο.Α.Ε.Δ. 

• Θα τηρηθεί προτεραιότητα στην κάλυψη ως εξής: 

- ποσοστό 60% των θέσεων θα καλυφθούν από γυναίκες 

- ποσοστό 40% από νέους-ες ηλικίας 18-25 ετών. 

• Δύνανται να υπαχθούν στο πρόγραμμα μέχρι και τρία 
(3) μέλη νεοσυσταθεισών εταιρειών σε περίπτωση: 

- Ομορρύθμων εταιρειών (Ο.Ε.) 

- Ετερορρύθμων Εταιρειών (Ε.Ε.), μόνο για τα ομόρ- 
ρυθμα μέλη τους 

- ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσοστό 
25% στο εταιρικό κεφάλαιο 

- Αστικών μη κερδοσκοπικών εταιριών, με την προϋπό¬ 
θεση ότι οι υποψήφιοι για ένταξη στο πρόγραμμα δεν εί¬ 
ναι μισθωτοί ή ημερομίσθιοι 

• Μέλη νεοσυσταθέντων Συνεταιρισμών θα μπορούν 
να εντάσσονται μέχρι και πέντε (5) άτομα. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Οι ιατροί, οδοντίατροι, κτηνίατροι, βιολόγοι, ψυχολό- 
γοι, δικηγόροι, συμβολαιογράφοι, αρχιτέκτονες, μηχανι¬ 
κοί, υπομηχανικοί, τοπογράφοι, καθηγητές ή δάσκαλοι, 
εφόσον δημιουργούν επιχείρηση Παροχής Υπηρεσιών 
εντασσόμενη στα ελευθέρια επαγγέλματα κατά κύρια ει¬ 
δικότητα ή συναφή με την ειδικότητά τους. 

• Οι εργολάβοι δομικών ή χωματουργικών εργασιών 
και οι ιδιοκτήτες ΤΑΧΙ. 

• Όσοι δημιουργούν εποχιακές επιχειρήσεις (που εκ 
της φύσης τους ή λειτουργία τους διαρκεί κατ’ έτος πε¬ 
ρισσότερο των δύο και λιγότερο των 9 μηνών), φροντι¬ 
στήρια γενικά, ιδιωτικά εκπαιδευτικά ιδρύματα, εργαστή¬ 
ρια ή κέντρα ελευθέρων σπουδών, τυχερά, ψυχαγωγικά ή 
ηλεκτρονικά παιχνίδια, πρακτορεία ΠΡΟΠΟ, ΛΟΤΤΟ, λα¬ 
χείων και συναφή αυτών καθώς και επιχειρήσεις που λει¬ 
τουργούν αποκλειστικά και μόνο τις βραδινές ώρες (10 
μ.μ. - 6 π.μ.), επιχειρήσεις που ανήκουν στον Πρωτογενή 
Τομέα εκτός των αναφερομένων σε δραστηριότητες 
οστρακοτροφίας, ιχθυοκαλλιέργειας, σηροτροφίας, τυ¬ 
ροκομίας, εκτροφής σαλιγκαριών και θερμοκηπίων,. 

• Ανώνυμες Εταιρείες (Α.Ε.). 

• Όσοι δημιουργούν επιχείρηση που έχει το ίδιο αντι¬ 
κείμενο δραστηριότητας με επιχείρηση που λειτουργού¬ 
σε στον ίδιο χώρο από άλλο επαγγελματία μέσα στο τε¬ 
λευταίο εξάμηνο, από την έναρξη λειτουργίας της νέας 
επιχείρησης, εκτός των περιπτώσεων στις οποίες ο προη¬ 
γούμενος ιδιοκτήτης συνταξιοδοτήθηκε ή απεβίωσε. 

• Οι άνεργες-οι που ζητούν να ενταχθούν στο πρό¬ 
γραμμα Ν.Ε.Ε. με δραστηριότητα όμοια με αυτή που είχε 
επιχ/ση η οποία διέκοψε τη λειτουργία της και ανήκε σε 
συγγενικό τους πρόσωπο Α' Βαθμού ή οι σύζυγοί τους κα¬ 


τά τους τελευταίους δώδεκα μήνες πριν την έναρξη της 
επιχείρησής τους. 

• Οι άνεργες -οι που είχαν άλλη επιχείρηση ή γενικά 
εισόδημα από την άσκηση οποιουδήποτε αυτοτελούς 
επαγγέλματος κατά τους τελευταίους δώδεκα μήνες από 
την νέα έναρξη επιτηδεύματος, καθώς και αυτοί που 
έχουν επιχορηγηθεί στο παρελθόν, ανεξάρτητα χρονικής 
περιόδου, από το Πρόγραμμα των Νέων Ελευθέρων 
Επαγγελματιών. 

• Οι άνεργες-οι που σχεδιάζουν τη δημιουργία νέας 
επιχείρησης στους Νομούς Εύβοιας, Γρεβενών, Ιωαννί- 
νων και Φθιώτιδας, όπου υλοποιούνται προγράμματα 
Ολοκληρωμένης Παρέμβασης. 

• Οι επιχειρήσεις εκείνες που έχουν σύνθετο αντικείμε¬ 
νο δραστηριότητας και το ένα εξ’ αυτών περιλαμβάνεται 
στις εξαιρέσεις. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΝΤΑΞΗΣ 

Η διαδικασία, με χρονική σειρά, καθώς και οι προϋπο¬ 
θέσεις ένταξης των ενδιαφερομένων στο πρόγραμμα εί¬ 
ναι οι εξής: 

1. Να έχουν την ιδιότητα του άνεργου (άρθρο 2 του Ν. 
1545/85) και να διαθέτουν Δελτίο Ανεργίας σε ισχύ. Η 
υποχρέωση αυτή διατηρείται μέχριτην ημερομηνία έναρ¬ 
ξης της δραστηριότητάς τους. 

2. Να έχουν συμπληρώσει το τυποποιημένο έντυπο εξα- 
τομικευμένης παρέμβασης, το οποίο θα είναι υπογεγραμ¬ 
μένο από τον εργασιακό σύμβουλο και τους ίδιους. 

3. Να έχουν υποβάλλει τυποποιημένη «αίτηση εκδήλω¬ 
σης ενδιαφέροντος» για υπαγωγή τους στο πρόγραμμα 
στην οποία θα περιγράφουν το σχέδιό τους για δημιουρ¬ 
γία νέας επιχείρησης, εντός προθεσμίας, η οποία θα ορί¬ 
ζεται από σχετική προκήρυξη του ΟΑΕΔ. Η αίτηση πρέπει 
να συνοδεύεται από Υπεύθυνη Δήλωση του Ν. 1599/86, 
θεωρημένη για το γνήσιο της υπογραφής τους, στην 
οποία θα δηλώνουν ότι γνωρίζουν και αποδέχονται τη 
διαδικασία και τους όρους ένταξης και συμμετοχής τους 
στο πρόγραμμα, καθώς και από νόμιμα έγγραφα βάσει 
των οποίων θα προκύπτουν ότι: 

- έχουν την Ελληνική υπηκοότητα ή την υπηκοότητα άλ¬ 
λου Κράτους-Μέλουςτης Ε.Ε. ή είναι ομογενείς που έχουν 
δικαίωμα διαμονής και απασχόλησης στη χώρα μας. 

- διαθέτουν αριθμό φορολογικού μητρώου (ΑΦΜ) και 
ότι το καθαρό οικογενειακό εισόδημα του έτους 1999 δεν 
υπερβαίνει τα 9.000.000 δρχ. 26.412,326 € για τους έγ¬ 
γαμους και τα 4.000.000 δρχ. ή 11.738,811 € για τους μη 
έγγαμους. 

- έχουν εκπληρώσει ή νόμιμα απαλλαγεί από τις στρα¬ 
τιωτικές τους υποχρεώσεις, αν είναι άρρενες 18-35 ετών. 

4. Να υπάρχουν κενές θέσεις, στο πλαίσιο των προτε¬ 
ραιοτήτων του προγράμματος, ανά Υπηρεσία. 

5. Να έχουν αξιολογηθεί θετικά από την Υπηρεσία, βά¬ 
σει συστήματος μοριοδότησης στο οποίο προτεραιότη¬ 
τες θα αποτελούντο φύλο, η ηλικία, η διάρκεια ανεργίας, 
τα οικογενειακά χαρακτηριστικά και το εισόδημα. Στο έρ¬ 
γο της αξιολόγησης η Υπηρεσία μπορεί να ενισχύεται 
συμβουλευτικά από Τράπεζες, ή εξειδικευμένες θυγατρι¬ 
κές τους εταιρείες, σύμφωνα με τις διατάξεις της παρ. 14 
του άρθρου 20 του Ν. 2874/2000. Η θετική αξιολόγηση 
των υποψηφίων για δυνατότητα ένταξής τους στο πρό¬ 
γραμμα αποτυπώνεται σε τυποποιημένο έγγραφο, το 
οποίο εκδίδει και χορηγεί προς τον υποψήφιο η Υπηρεσία. 

6. Να έχουν υποβάλλει «αίτηση ένταξης» στο πρόγραμ¬ 
μα μετά την έγγραφη θετική αξιολόγηση της Υπηρεσίας 
και το αργότερο μέχρι τις 31.10.2001 και με την προϋπό¬ 
θεση ότι έχουν κάνει έναρξη δραστηριότητας στο ενδιά¬ 
μεσο χρονικό διάστημα. Η «αίτηση ένταξης» υποβάλλεται 
στην Υπηρεσία του ΟΑΕΔ με περιοχή ευθύνης την έδρα 
της επιχείρησης και πρέπει να συνοδεύεται: 

• από βεβαίωση έναρξης της δραστηριότητας της επι¬ 
χείρησης από τη ΔΟΥ. 

• από εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησής τους, αξίας τουλάχιστον ίσης με 
το 50% του ποσού της επιχορήγησης (εμπορεύματα, εξο¬ 
πλισμοί κ.λ.π). Δεν λογίζονται τα έξοδα ενοικίων. Για τις 
περιπτώσεις των υποψηφίων που συμμετέχουν στη δημι¬ 
ουργία νέων Εταιριών και Συνεταιρισμών, τα εξοφλημένα 
τιμολόγια ή οι αποδείξεις αγοράς υπολογίζονται κατά το 
τμήμα εκείνο το οποίο αντιστοιχεί στη συμμετοχή έκα¬ 
στου των υποψηφίων στο κεφάλαιο της Εταιρίας ή του Συ¬ 
νεταιρισμού, 

• εφόσον πρόκειται για Εταιρεία ή Συνεταιρισμό, από 
καταστατικό σύστασης της Εταιρείας ή του Συνεταιρι¬ 
σμού στον οποίο συμμετέχει ο-η νέος-νέα επαγγελμα- 
τίας, 

• έγγραφη θετική αξιολόγηση της υπηρεσίας για δυνα¬ 
τότητα ένταξης στο πρόγραμμα, εφόσον αυτή έχει εκδο- 
θεί από υπηρεσία άλλη από εκείνη στην οποία υποβάλλει 
αίτηση ένταξης. 

7. Απαραίτητες προϋποθέσεις για την ένταξη των υπο¬ 
ψηφίων στο πρόγραμμα είναι: 

• να διαθέτουν οι ίδιοι ή ένας τουλάχιστον από τους 
απασχολουμένους στην επιχείρησή τους, τα νόμιμα πι¬ 
στοποιητικά για την άσκηση του επαγγέλματος τους, 
εφόσον αυτό ανήκει στο Μεταποιητικό Τομέα ή στον Το¬ 
μέα Παροχής Υπηρεσιών. 

• να απασχολούνται με αυτοπρόσωπη παρουσία, πλή¬ 
ρως και αποκλειστικούς στην επιχείρησή τους. 

• η επιχείρηση να λειτουργεί σε χώρο ανεξάρτητο και 
κατάλληλα διαμορφωμένο (εκτός του χώρου της κατοι¬ 
κίας του), κατά τρόπο ώστε να υπηρετεί ικανοποιητικά το 
σκοπό της. 

8. Εντός ενός μηνός από την υποβολή της «αίτησης 
ένταξης» στο πρόγραμμα εκ μέρους των υποψηφίων, η 
αρμόδια Υπηρεσία ελέγχει τα προσκομισθέντα δικαιολο- 
γητικά και προβαίνει σε επιτόπιο έλεγχο στην έδρα της 
επιχείρησης που έχει δηλώσει ο ενδιαφερόμενος. 

9. Σε περίπτωση που συντρέχουν οι προϋποθέσεις 
ένταξης και εξετασθεί θετικά η έκθεση του επιτόπιου 
ελέγχου ενημερώνεται ο ενδιαφερόμενος να προσέλθει 
στη Υπηρεσία, το αργότερο εντός 20 ημερολογιακών 
ημερών και να προσκομίσει αίτηση για είσπραξη της προ¬ 
καταβολής, βεβαίωση φορολογικής ενημερότητας καιπι- 
στωτικό τιμολόγιο. 

Στη συνέχεια παραλαμβάνει με υπογραφή του: 

- Την εγκριτική απόφαση υπαγωγής στο πρόγραμμα 
που θα έχει εκδοθεί από τον Προϊστάμενο της Υπηρεσίας. 

- Την εγκριτική απόφαση καταβολής της προκαταβο¬ 
λής. 

- Την εντολή πληρωμής της προκαταβολής. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο - νέα ελεύθερο 


επαγγελματία που υπάγεται στο πρόγραμμα καθορίζεται 
στα 2.500.000 δρχ. ή 7.336,757 € από τα οποία ποσό 
ύψους 1.000.000 δρχ. ή 2.934,703 € καταβάλλεται με 
την έκδοση της εγκριτικής απόφασης και τα υπόλοιπα 
1.500.000.δρχ. 4.402,054 € σε δύο (2) ισόποσες εξαμη¬ 
νιαίες δόσεις των επτακοσίων πενήντα χιλιάδων δρχ. 
(750.000 δρχ. ή 2.201,027 € ) η κάθε μία, καταβαλλόμε¬ 
νη στο τέλος κάθε εξαμήνου από την υπαγωγή του και 
αφού θα έχει πραγματοποιηθεί τουλάχιστον ένας επιτό¬ 
πιος έλεγχος κατά το ενδιάμεσο χρονικό διάστημα. 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε 12μήνες, από την ημερομηνία έκδοσης της σχετικής 
εγκριτικής απόφασης. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 12μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Η είσπραξη της προκαταβολής θα πρέπει να γίνει 
μέσα σε 30 ημερολογιακές ημέρες από την ημερομηνία 
έκδοσης της εγκριτικής απόφασης. Σε περίπτωση παρέ¬ 
λευσης της ανωτέρω προθεσμίας η θέση ακυρώνεται. 

2. Με τη λήξη του κάθε ενός 6μήνου, από την υπαγωγή 
του στο πρόγραμμα και μέσα σε προθεσμία 60 ημερολο¬ 
γιακών ημερών υποχρεούται να προσκομίσει: 

- Αίτηση στην οποία θα δηλώνει ότι η επιχείρηση του λει¬ 
τουργεί κανονικά και ότι το σύνολο των εσόδων και των εξό¬ 
δων του προαναφερθέντος χρονικού διαστήματος είναι 
τουλάχιστον ίσο με το ήμισυ του ποσού της δόσης που πρό¬ 
κειται να εισπράξει (δηλ. 375.000 δρχ. ή 1.100,513 € ), 
όπως θα εμφανίζεται στα βιβλία εσόδων και εξόδων του. 

- Βεβαίωση φορολογικής ενημερότητας, πιστωτικό τι¬ 
μολόγιο και επικυρωμένα φωτοαντίγραφα του βιβλίου 
εσόδων - εξόδων του προηγούμενου εξαμήνου. 

- Σε περίπτωση που κατατεθεί η αίτηση για την είσπρα¬ 
ξη της επί μέρους δόσης και εγκριθεί η καταβολή της και 
ο ενδιαφερόμενος δεν προσέλθει για είσπραξη εντός 30 
ημερών από την έγκρισή της, η αξίωση παραγράφεται. 

3. Ο ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την 
πρώτη αίτηση για ένταξή του. 

4. Η λειτουργία της επιχείρησής του να μη διακοπεί στο 
12μηνο διάστημα της επιχορήγησης, η δε απασχόλησή 
του νέου ελεύθερου επαγγελματία στην επιχείρηση του 
να είναι πλήρης και αποκλειστική και να παρευρίσκεται 
αυτοπροσώπως κατάτον επιτόπιο έλεγχοτης Υπηρεσίας. 
Ειδικά για τους νέους ελεύθερους επαγγελματίες των 
οποίων το αντικείμενο δραστηριότητας της επιχείρησής 
τους υποχρεώνει σε εξωτερική εργασία, οι έλεγχοι των 
αρμοδίων οργάνων θα γίνονται μετά από συνεννόηση με 
τον νέο επαγγελματία. 

6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε., θα εφαρμόζονται οι 
διατάξεις των παρ. 7 και 8 του άρθρου 29 του Ν. 1262/82, 
όπως συμπληρώθηκε από τα άρθρα 6 και 7του Ν. 1836/89 
και η επιχορήγηση θα διακόπτεται με επιστροφή του ανα- 
λογούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 

αποφαίνεται με αιτιολογημένη απόφασή του για τη δια¬ 
κοπή της επιχορήγησης που έχει λάβει από τον ΟΑΕΔ και 
την επιστροφή του αναλογούντος ποσού που αντιστοιχεί 
στο υπόλοιπο χρονικό διάστημα του συνολικού χρόνου 
απασχόλησης με καταβολή εφάπαξ εντός 15 ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το αναλογούν ποσό 
που αναζητείται, συντάσσεται μετά από απόφαση του Δ.Σ 
του Οργανισμού, Πράξη Βεβαίωσης Οφειλής και αποστέλ- 
λεται στην αρμόδια Δ.Ο.Υ. για βεβαίωση και είσπραξή του. 

Σε περίπτωση, φυλάκισης ή θανάτου, η διακοπή της επι¬ 
χορήγησης θα ισχύει χωρίς άλλες επιπτώσεις για τον 
επαγγελματία από την ημερομηνία που εμφανίσθηκε το 
πρόβλημα. 

7. ΕΠΙΛΥΣΗ ΔΙΑΦΟΡΩΝ 

• Οποιαδήποτε διαφορά προκύψει μεταξύ των ενταγ- 
μένων στο πρόγραμμα νέων ελεύθερων επαγγελματιών 
(ΝΕΕ) και των Υπηρεσιών Απασχόλησης του ΟΑΕΔ θα επι¬ 
λύεται με απόφαση του Περιφερειακού Διευθυντή ή από 
την Περιφερειακή Διοικητική Επιτροπή (Π.Δ.Ε.) του 
Ο.Α.Ε.Δ. του άρθρου 11 του Ν. 2224/1994, μετά από την 
υποβολή σχετικής ένστασης εκ μέρους του ενταγμένου 
στο πρόγραμμα Ν.Ε.Ε., η οποία πρέπει να έχει υποβληθεί 
μέσα σε τριάντα (30) ημέρες από την κοινοποίηση σ’ αυ¬ 
τόν της απορριπτικής απόφασης. 

• Ένσταση κατά απορριπτικής απόφασης του Περιφε¬ 
ρειακού Δ/ντή ή της Π.Δ.Ε. θα εξετάζεται για θεραπεία 
από το Δ.Σ. του Οργανισμού ή από Επιτροπή που θα ορι- 
σθεί με απόφαση του Διοικητή του ΟΑΕΔ, εφόσον αυτή 
υποβληθεί εντός 30 ημερών από την κοινοποίηση της 
απόφασης του Περιφερειακού Διευθυντή ή της Π.Δ.Ε. 

8. ΛΗΞΗ ΠΡΟΓΡΑΜΜΑΤΩΝ - ΣΥΜΠΛΗΡΩΣΗ ΤΩΝ ΠΡΟ¬ 
ΓΡΑΜΜΑΤΙΣΜΕΝΩΝ ΘΕΣΕΩΝ 

• Η λήξη της προθεσμίας υποβολής των «αιτήσεων εκ¬ 
δήλωσης ενδιαφέροντος» των υποψηφίων καθορίζεται 
από σχετική προκήρυξη του ΟΑΕΔ. Με τη λήξη και αφού 
ελεγχθούν τα δικαιολογητικά των υποψηφίων, ακολουθεί 
η μοριοδότησήτους, βάσειτης οποίας προκύπτει πίνακας 
δικαιούχων για δέσμευση των θέσεων του προγράμμα¬ 
τος. Η Υπηρεσία φροντίζει δεόντως, για την ανακοίνωση 
των αποτελεσμάτων της μοριοδότησης και του πίνακα δι¬ 
καιούχων για δέσμευση θέσεων του προγράμματος, το 
αργότερο εντός δεκαπέντε ημερολογιακών ημερών από 
την ημερομηνία λήξης της προθεσμίας υποβολής των αι¬ 
τήσεων εκδήλωσης ενδιαφέροντος. Οι αναφερόμενοι ως 
δικαιούχοι στον πίνακα δέσμευσης των θέσεων υποχρε- 
ούνται να προσέλθουν στην υπηρεσία και να ζητήσουν τη 
χορήγηση έγγραφης θετικής αξιολόγησης για δυνατότη¬ 
τα ένταξής τους στο πρόγραμμα, το αργότερο έως δέκα 
ημέρες από την ημερομηνία ανάρτησης του πίνακα των 
αποτελεσμάτων. Αποκλείονται από το πρόγραμμα, όσοι 
εκ των δικαιούχων στον πίνακα δέσμευσης των θέσεων 
δεν προσέλθουν εντός της ανωτέρω προθεσμίας των δέ¬ 
κα ημερών. Ως «δέσμευση θέσης» νοείται η έγγραφη θε¬ 
τική αξιολόγηση της Υπηρεσίας προς τους υποψήφιους 
για δυνατότητα ένταξής τους στο πρόγραμμα. 

• Η λήξη της προθεσμίας υποβολής «αιτήσεων έντα¬ 
ξης» στο πρόγραμμα λήγει στις 31.10.2001. 

• Η έκδοση των εγκριτικών Αποφάσεων από τις τοπικές 
Υπηρεσίες λήγει υποχρεωτικά την 31.12.2001 οπότε και 
λήγει το πρόγραμμα. 


Η Διοίκηση του ΟΑΕΔ δύναται με απόφασή της να πα¬ 
ρατείνει ή να διακόπτει το πρόγραμμα για λόγους που αυ¬ 
τή κρίνει, είτε στο σύνολό του είτε σε μεμονωμένες τοπι¬ 
κές Υπηρεσίες. 

9. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑΤΟΣ 

1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, να συντάσσει έκθεση στην όποια θα κα¬ 
ταγράφονται με λεπτομέρεια αν τηρούνται οι όροι της 
ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

- Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

2. Οι ελεγχόμενοι Ν.Ε.Ε. υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα Υ.Α. για τουλάχιστον 3 χρό¬ 
νια από την αποπληρωμή του προγράμματος. 

3. Για την ομαλή πορεία των προγραμμάτων και την επί¬ 
τευξη των στόχωντους, θαπαρακολουθούνταικάθε μήνα: 

- Οι δεσμευθείσες θέσεις 

- Η καλυφθείσες θέσεις, οι οποίες προκύπτουν μετά την 
έκδοση των εγκριτικών αποφάσεων 

- Η καταβολή των επιχορηγήσεων κλπ. 

10. ΕΛΕΓΚΤΙΚΑ ΟΡΓΑΝΑ 

• Α) Ελέγχους διενεργούν οι υπάλληλοι του Ο.Α.Ε.Δ. 
σύμφωνα μετά οριζόμενα στην Κοινή Υπουργική Απόφα¬ 
ση υπ’ αριθ. 2/34255/0022/6.6.2001. 

• Β) Έλεγχο επίσης μπορούν να διενεργούν τα εντε¬ 
ταλμένα προς τούτο Εθνικά Ελεγκτικά όργανα και η Ευ¬ 
ρωπαϊκή Ένωση 

11. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Ο Ο.Α.Ε.Δ. υποχρεούται να εκδόσει εγκύκλιο στην 

οποία θα εξειδικεύεται αφενός ο τρόπος κατανομής των 
5.000 θέσεων Ν.Ε.Ε. ανά Νομό και αφετέρου ο τρόπος 
εφαρμογής της παρούσας απόφασης. 

Η προαναφερόμενη εγκύκλιος θα τύχει ευρείας δημο¬ 
σιότητας. 

12. ΚΑΛΥΨΗ ΔΑΠΑΝΗΣ 

Γιατο πρόγραμμα Ν.Ε.Ε έχει προβλεφθεί πίστωση 12,5 
δις δρχ. ή 36.683.785,767 € σε βάρος του προϋπολογι¬ 
σμού του ΟΑΕΔ, αναλυτικά κατά έτος ως εξής: 

Για το έτος 2001 1 δις δρχ. ή 2.934.702,861 € 

Για το έτος 2002 10,5 δις δρχ. ή 30.814.380,044 € 

Για το έτος 2003 1 δις δρχ. ή 2.934.702,861 € 

Για την ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 2001 με τα στοιχεία ΚΑΕ 
0658η και του φορέα 200 

Όλες οι προαναφερόμενες δαπάνες προβλέπεται να 
συγχρηματοδοτηθούν από την Ευρωπαϊκή Ένωση, στα 
πλαίσια του Ε.Π. «Απασχόληση και Επαγγελματική Κα¬ 
τάρτιση» του Γ Κοινοτικού Πλαισίου Στήριξης για την Ελ¬ 
λάδα, με τα ποσοστά συγχρηματοδότησης που ισχύουν 
για τα Διαρθρωτικά Ταμεία. 

Οι δαπάνες για το ανωτέρω πρόγραμμα δεν βαρύνουν 
τον κρατικό προϋπολογισμό και δεν εμπίπτουν στις δια¬ 
τάξεις της παρ. 3του άρθρου 22του Ν. 2363/95 (περί Δη¬ 
μοσίου Λογιστικού). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12405 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2001 

Ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 
-♦- 

Αριθ. 30824 (2) 

Πρόγραμμα για κατάρτιση και απόκτηση εργασιακής 
εμπειρίας ανέργωνπτυχιούχων Α.Ε.Ι., Τ.Ε.Ι., διπλωμα¬ 
τούχων Ι.Ε.Κ., αποφοίτων Τ.Ε.Λ., Ε.Π.Λ. και Τ.Ε.Ε. Β' 
κύκλου. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85). 

2. Τιςδιατάξειςτου Ν.Δ. 212/69«ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

3. Τις διατάξεις του Ν. 2434/96 (ΦΕΚ 188/Α') «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις». 

4. Τις διατάξεις του άρθρου 18 παρ. 3 και 4 του Ν. 
2224/94 «Ρυθμίσεις θεμάτων εργασίας, συνδικαλιστικών 
δικαιωμάτων κ.λ.π.» (ΦΕΚ 112/Α'). 

5. Τις διατάξεις της υπ’ αριθ. 118267/14.12.2000 (ΦΕΚ 
1595/Β') Κοινής Υπουργικής Απόφασης «Σύσταση και λει¬ 
τουργία Ειδικής Υπηρεσίας Διαχείρισης Επιχειρησιακού 
Προγράμματος Απασχόληση και Επαγγελματική Κατάρ¬ 
τιση». 

6. Τις διατάξεις της υπ’ αριθ. 2/34255/0022/6.6.2001 
(ΦΕΚ 746/Β/14.6.2001) Κοινής Υπουργικής Απόφασης 
Υπουργών Οικονομικών και Εργασίας και Κοινωνικών 
Ασφαλίσεων «Καθορισμός αμοιβής υπαλλήλων του 
Ο.Α.Ε.Δ. για τη διενέργεια ελέγχου σε προγράμματα Κα¬ 
τάρτισης και Απασχόλησης». 

7. Την αναγκαιότητα παρέμβασης του Ο.Α.Ε.Δ. στην 
αγορά εργασίας για την απόκτηση πρακτικής εμπειρίας 
ανέργων πτυχιούχων και αποφοίτων σχολών νεοεισερχο- 
μένων στην αγορά εργασίας. 

8. Τον Κανονισμό του Ε.Κ.Τ. 1784/12.7.99, τον Κανονι¬ 
σμό Επιλεξιμότητας 1685/28.7.2000 και τον Κανονισμό 
των Διαρθρωτικών Ταμείων 1260/99/21.6.99 

9. Το Επιχειρησιακό Πρόγραμμα «Απασχόληση και 
Επαγγελματική Κατάρτιση 2000 - 2006). 

10. Την υπ’ αριθ. 1356/29.5.2001 απόφαση του Δ.Σ. του 
Ο.Α.Ε.Δ. (αριθ. συνεδρίασης 25/29.5.2001) που μας κοι¬ 
νοποιήθηκε με το υπ’ αριθ. Β 115883/6.6.2001 έγγραφό 
του, αποφασίζουμε: 

1. Καταρτίζουμε πρόγραμμα εργασιακής εμπειρίας 
8.300 ανέργων πτυχιούχων Α.Ε.Ι - Τ.Ε.Ι., διπλωματούχων 
Ι.Ε.Κ., αποφοίτωνΤ.Ε.Λ. (μεειδικότητα), Ε.Π.Λ. (μεειδικό¬ 
τητα) και Τ.Ε.Ε. Β' Κύκλου. 

Από τις ως άνω θέσεις 60% τουλάχιστον θα καλυφθούν 
από γυναίκες και 40% από άνδρες. Επίσης τουλάχιστον 
το 67% των θέσεων θα καλυφθεί από άνεργους οι οποίοι 
είναι εγγεγραμμένοι στα μητρώα ανέργων των Υπηρε¬ 
σιών του Ο.Α.Ε.Δ. μέχρι 6 μήνες, όσοι είναι ηλικίας 25 


ετών και μέχρι 12 μήνες όσοι είναι ηλικίας 25 ετών και άνω. 
Ποσοστό μέχρι 33% των θέσεων θα καλυφθεί από άνερ¬ 
γους οι οποίοι είναι εγγεγραμμένοι από 6 μήνες και άνω, 
όσοι είναι ηλικίας μέχρι 25 ετών και από 12 μήνες και άνω, 
όσοι είναι ηλικίας 25 ετών και άνω. 
α. Σκοπός του προγράμματος 

Σκοπός του προγράμματος είναι η απόκτηση εργασια¬ 
κής εμπειρίας και δεξιοτήτων που δίνουν περισσότερες 
ευκαιρίες για ένταξη στην αγορά εργασίας, 
β. Διάρκεια προγράμματος 

Η διάρκεια του προγράμματος είναι εννέα (9) μήνες, 
γ. Υπεύθυνος φορέας 

Υπεύθυνος φορέας για την Υλοποίηση, Διαχείριση, Πα¬ 
ρακολούθηση, Αξιολόγηση και Έλεγχο του προγράμμα¬ 
τος ορίζεται ο Ο.Α.Ε.Δ. 

2. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ ΤΟΥ ΠΡΟΓΡΑΜ¬ 
ΜΑΤΟΣ 

Άμεσοι αποδέκτες των δράσεων είναι οι άνεργοι που θα 
αποκτήσουν επαγγελματική εμπειρία και έμμεσοι οι επι¬ 
χειρήσεις στις οποίες οι άνεργοι που θα αποκτήσουν ερ¬ 
γασιακή εμπειρία. 

Εξαιρούνται: 

α. Όλες οι επιχειρήσεις που λειτουργούν στους Νο¬ 
μούς Εύβοιας, Γρεβενών, Ιωαννίνων και Φθιώτιδας όπου 
εφαρμόζονται προγράμματα ολοκληρωμένης Παρέμβα¬ 
σης. 

β. Όλες οι επιχειρήσεις που διέπονται άμεσα ή έμμεσα, 
όσον αφορά στην πρόσληψη του προσωπικού τους, από 
τις διατάξειςτου Ν. 2190/94. 

γ. Η Ε.Π.Α.Ε., οι Π.Α.Ε., τα αθλητικά σωματεία, οι πολι¬ 
τικές οργανώσεις, τα κόμματα, οι Μητροπόλεις, τα Μονα¬ 
στήρια, τα θρησκευτικά ιδρύματα, τα γραφεία τελετών, 
τα νυχτερινά κέντρα, πιάνο μπαρ, καφενεία, αναψυκτή- 
ρια, δισκοθήκες, πρακτορεία και επιχειρήσεις τυχερών 
παιχνιδιών, επιχειρήσεις που έχουν σχέση με ψυχαγωγι¬ 
κά ή ηλεκτρονικά παιχνίδια, τα λούνα-παρκ, τα βιντεοκλά¬ 
μπ, τα φροντιστήρια και τα εκπαιδευτικά ιδρύματα για τις 
ειδικότητες του εκπαιδευτικού προσωπικού. 

δ. Ατομικές επιχειρήσεις για άτομα που είναι σύζυγοι ή 
συνδέονται με α’ βαθμού συγγένειας εξ’ αίματος ή εξ’ αγ¬ 
χιστείας με τον επιχειρηματία. 

Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο. Ε. καιΕΈ., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

Οι σύζυγοι και οι συγγενείς α' βαθμού εξ’ αίματος ή εξ’ 
αγχιστείας των ομορρύθμων εταίρων στις ΟΈ. και Ε.Ε., 
των εταίρων της Ε.Π.Ε. και των μελών του Δ.Σ. στις ΑΈ. 
ε. Οι συνεταιρισμοί για τα μέλη τους, 
στ. Τα νομικά τμήματα εταιρειών και τα Δικηγορικά Γ ρα¬ 
φεία για θέσεις που αφορούν ασκούμενους ή εν ενεργεία 
Δικηγόρους. 

ζ. Τα Νοσοκομεία για τους γιατρούς, 
η. Οι αεροπορικές επιχειρήσεις, εκτός του προσωπικού 
που εντάσσεται στους κλάδους του διοικητικού και τεχνι¬ 
κού προσωπικού τους. 

3. ΠΡΟΫΠΟΘΕΣΕΙΣ ΥΠΑΓΩΓΗΣ ΚΑΙ ΣΥΝΕΧΙΣΗΣ ΤΟΥ 
ΠΡΟΓΡΑΜΜΑΤΟΣ 

• Εντάσσονται στο πρόγραμμα οι επιχειρήσεις που 
έχουν αποτελέσματα ενός, τουλάχιστον, οικονομικού 
έτους. Σε περίπτωση που προέρχονται από μετατροπή ή 
αλλαγή του νομικού καθεστώτος, θα προσκομίζουν τα οι- 

κονομικά στοιχεία του τελευταίου έτους της επιχείρησης 
πριν την μετατροπή. 

• Οι επιχειρήσεις δεν πρέπει να έχουν απολύσει προ¬ 
σωπικό χωρίς να το αντικαταστήσουν, κατά το χρονικό 
διάστημα των έξι (6) μηνών που προηγείται του μηνός 
υποβολής της σχετικής αίτησης, και μέχρι την ένταξή 
τους στο πρόγραμμα. 

4. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΦΟΡΕΩΝ ΥΛΟ¬ 
ΠΟΙΗΣΗΣ 

Οι ενδιαφερόμενοι φορείς και οι άνεργοι υποβάλλουν 
αίτηση για συμμετοχή τους στο πρόγραμμα στις κατά τό¬ 
πους αρμόδιες Υ.Ν., Τ.Υ., Γ.Ε. και Κ.Π.Α. του ΟΑΕΔ εντός 
προθεσμίας που θα καθορισθεί με εγκύκλιο του Ο.Α.Ε.Δ. 

Τα δικαιολογητικά που θα κληθούν να υποβάλλουν οι 
φορείς υλοποίησης είναι: 

• Έντυπη αίτηση (βάσει υποδείγματος). 

• Καταστατικό φορέα υλοποίησης ή Φ.Ε.Κ. ή έναρξη 
επιτηδεύματος ανάλογα. 

• Μισθολογικές καταστάσεις του προσωπικού που 
απασχολούν κατά το εξάμηνο του προηγείται του μήνα 
υποβολής της αίτησής τους, καθώς επίσης και μισθολο- 
γική κατάσταση Ιανουάριου 1999 ή Ιανουάριου 2000 (σε 
περίπτωση που η επιχείρηση δεν λειτουργούσε το 1999) 
ή μισθολογική κατάσταση του μήνα που προηγείται κατά 
ένα (1) έτος από το μήνα υποβολής της αίτησης. 

• Πίνακα απασχολούμενων στην επιχείρηση ανά ειδι¬ 
κότητα, από τον οποίο να προκύπτει με σαφήνεια το πλή¬ 
θος των απασχολουμένων της στις αντίστοιχες ειδικότη¬ 
τες που ζητά μέσω του προγράμματος. 

• Υπεύθυνη δήλωση του Ν. 1599/86, στην οποία θα δη¬ 
λώνει ότι έλαβε γνώση και αποδέχεται τη διαδικασία και 
τους όρους ένταξης και συμμετοχήςτης στο πρόγραμμα. 

• Φωτοαντίγραφα αναγγελιών πρόσληψης για όσους 
ασκούμενους προηγούμενων προγραμμάτων 3ΤΑΟΕ 
προσλήφθηκαν μετά τη λήξη του προγράμματος (μόνο 
για όσες επιχειρήσεις είχαν συμμετάσχει σε προηγούμε¬ 
να προγράμματα 3ΤΑΟΕ). 

5. ΕΠΙΛΟΓΗ 

α. Οι φορείς που πληρούν τις τυπικές προϋποθέσεις 
ένταξής τους στο πρόγραμμα δύνανται να ενταχθούν σε 
αυτό αναλόγως του προσωπικού τους για όσες θέσεις 
ασκουμένων προκύπτουν από την εφαρμογή του παρα¬ 
κάτω πίνακα και με την προϋπόθεση ότι: 

α) στελεχώνονται ήδη με προσωπικό των αντίστοιχων 
ειδικοτήτων που ζητούν σε αναλογία (1) απασχολούμε¬ 
νος προς (5) θέσεις ασκουμένων και 

β) θα υπάρχουν εγγεγραμμένοι άνεργοι των ειδικοτή¬ 
των που ζητούν. 

Αριθμός θέσεων εργασιακής εμπειρίας (3ΤΑΟΕ) σύμ¬ 
φωνα μετο απασχολούμενο προσωπικό των επιχειρήσεων 


Απασχολούμενο 

1-10 

11-50 


251 

Προσωπικό 1-3 

άτομα 

άτομα 

51-250 

και άνω 

Ασκούμενοι 1 

1:3 

1:5 

1:8 

1:20 


β. Κατανομή θέσεων 

Η κατανομή των θέσεων και ο προσδιορισμός των προ¬ 
τεραιοτήτων σε ζητούμενες ειδικότητες ανά Νομό θα 
γίνει από τη Διοίκηση του ΟΑΕΔ, αφού ληφθούν υπόψη οι 
αιτήσεις που πληρούν τις προϋποθέσεις, το εργατικό δυ¬ 
ναμικό του Νομού, οι ιδιαιτερότητές του και ο απόλυτος 
αριθμός των ανέργων ανά Νομό, καθώς και εάν στις ζη¬ 


τούμενες ειδικότητες υπάρχει αντίστοιχη προσφορά από 
εγγεγραμμένους άνεργους στους καταλόγους των Υπη¬ 
ρεσιών του ΟΑΕΔ που πληρούν τις προϋποθέσεις. 

Υπάρχει δυνατότητα ανακατανομής των θέσεων για επί¬ 
τευξη των στόχων του προγράμματος από τη Διοίκηση 
του ΟΑΕΔ. 

6. ΑΣΚΟΥΜΕΝΟΙ 

Α. Επωφελούμενοι του προγράμματος είναι άνεργοι 
πτυχιούχοι Α.Ε.Ι., Τ.Ε.Ι., διπλωματούχοι Ι.Ε.Κ. και απόφοι¬ 
τοι σχολών Τ.Ε.Λ. (μεειδικότητα), Ε.Π.Λ. (μεειδικότητα) 
και Τ.Ε.Ε. Β’ Κύκλου ηλικίας μέχρι 30 ετών και με την προ¬ 
ϋπόθεση ότι δε θα έχουν παρέλθει δύο (2) χρόνια από την 
κτήση του τίτλου σπουδών τους (για τους άνδρες ο χρό¬ 
νος στράτευσης δεν υπολογίζεται στον χρόνο κτήσης του 
τίτλου σπουδών) έως την ημερομηνία έναρξης εφαρμο¬ 
γής του προγράμματος. 

Οι παραπάνω δικαιούχοι του προγράμματος θα πρέπει 
να είναι εγγεγραμμένοι άνεργοι στα μητρώα ανέργωντου 
ΟΑΕΔ και να μην έχουν εργασθεί σε θέσεις και ειδικότη¬ 
τες απασχόλησης των γνωστικών τους αντικειμένων για 
χρονικό διάστημα πλέον του αντίστοιχου χρόνου του 
προγράμματος. Κατά προτεραιότητα εντάσσονται τα 
άτομα που έχουν υπαχθεί σε διαδικασία εξατομικευμένης 
παρέμβασης. 

Οι ειδικότητες και οι τίτλοι σπουδών των επωφελούμε¬ 
νων θα είναι αυτές που τελικώς θα ζητηθούν από τις επι¬ 
χειρήσεις. 

Οι άνδρες υποψήφιοι πρέπει να έχουν εκπληρώσει τις 
στρατιωτικές τους υποχρεώσεις ή να έχουν απαλλαγεί 
νόμιμα. 

• Οι ασκούμενοι θα πρέπει να έχουν την Ελληνική υπη¬ 
κοότητα ή την υπηκοότητα κράτους μέλους της Ευρω¬ 
παϊκής Ένωσης ή να είναι Έλληνες ομογενείς που ασχο¬ 
λούνται μόνιμα στην Ελλάδα, ή να εμπίπτουν στο άρθρο 
11 του ΚΑΝ/Ε.Ο.Κ./1612/68. 

• Οι ασκούμενοι δεν θα πρέπει να έχουν παρακολουθή¬ 
σει προηγούμενο πρόγραμμα (3ΤΑΟΕ) πλέοντωνδύο (2) 
μηνών. 

Β. Απαιτούμενα δικαιολογητικά 

Τα δικαιολογητικά που απαιτούνται να προσκομίζουν οι 
δικαιούχοι του προγράμματος είναι τα εξής: 

• Δελτίο Ανεργίας 

• Αναγνωρισμένο τίτλο σπουδών 

• Υπεύθυνη δήλωση του Ν. 1599/86 ότι δεν έχει εργα- 
σθεί σε θέση και ειδικότητα απασχόλησης του γνωστικού 
του αντικείμενου για χρονικό διάστημα πλέον του αντί¬ 
στοιχου χρόνου του προγράμματος και δεν έχει παρακο¬ 
λουθήσει προηγούμενο πρόγραμμα πλέον των δύο (2) 
μηνών. 

• Για τους άντρες: Πιστοποιητικό τύπου Α ότι εκπλή¬ 
ρωσαν τις στρατιωτικές τους υποχρεώσεις ή βεβαίωση 
για νόμιμη απαλλαγή τους. 

• Τυποποιημένο έγγραφο εξατομικευμένης παρέμβα¬ 
σης υπογεγραμμένο από τον εργασιακό σύμβουλο και 
τον ίδιο, Το έντυπο αυτό προσκομίζεται από όσους έχουν 
ενταχθεί στην διαδικασία εξατομικευμένης παρέμβασης. 

7. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

Α. Οι φορείς που πληρούν τις προϋποθέσεις ένταξής 
τους στο πρόγραμμα μοριοδοτούνται βάση συστήματος, 
στο οποίο κριτήρια αποτελούν 

α) η αύξηση των απασχολούμενων των φορέων από τον 
Ιανουάριο 1999 ή Ιανουάριο 2000 ή δωδεκάμηνο πριν το 
μήνα υποβολής της αίτησης, αναλόγωςτου χρόνου έναρ¬ 
ξης λειτουργίας της επιχείρησης 

β) ο βαθμός, στον οποίο κατά το μήνα υποβολής της αί¬ 
τησής τους διαθέτουν στη δύναμή τους ασκούμενους 
που ολοκλήρωσαν προηγούμενα προγράμματα 3ΤΑΘΕ 
(αν συμμετείχαν σε προγράμματα). Στη συνέχεια ενημε¬ 
ρώνονται από τις αρμόδιες Υπηρεσίες του ΟΑΕΔ ότι επι- 
λέχθηκαν να συμμετέχουν στο πρόγραμμα. 

Β. Η υπόδειξη των ασκούμενων στις επιχειρήσεις θα 
πραγματοποιηθεί από τις Υπηρεσίες Απασχόλησης του 
ΟΑΕΔ στα πλαίσια της εξατομικευμένης προσέγγισης και 
σύμφωνα πάντα με τις ειδικότητες που έχουν ζητηθεί και 
κατανεμηθεί ανά Νομό. Προτεραιότητα κατά την υπόδει¬ 
ξη έχουν εκείνες οι επιχειρήσεις, οι οποίες διασφαλίζουν 
στο μέγιστο δυνατό βαθμό το στόχο του προγράμματος, 
διαθέτουν ήδη προσωπικό των αντίστοιχων ειδικοτήτων 
που ζητούν (σε αναλογία (1) απασχολούμενος προς (5) 
θέσεις ασκουμένων των ειδικοτήτων που ζητούνται). 

Γ. Μετά την εξατομικευμένη προσέγγιση των ανέργων 
και την υπόδειξή τους στους ενδιαφερομένους φορείς 
καλούνται τόσο οι άνεργοι που υποδείχθηκαν και επιλέ- 
χθηκαν απάτην επιχείρηση όσο και οι φορείς που θα συμ¬ 
μετέχουν στο πρόγραμμα, να υπογράψουν το αργότερο 
μέσα σε ένα μήνα από την υπόδειξη των ανέργων ιδιωτικό 
συμφωνητικό για την υλοποίηση του προγράμματος. 

8. ΙΔΙΩΤΙΚΟ ΣΥΜΦΩΝΗΤΙΚΟ 

Για την υλοποίηση του προγράμματος υπογράφεται 
ιδιωτικό συμφωνητικό μεταξύ του ΟΑΕΔ, του φορέα που 
έχει επιλεγεί και του ασκούμενου. Σχέδιο του συμφωνητι¬ 
κού θα εγκριθεί από το Δ.Σ. του Οργανισμού, το οποίο με¬ 
ταξύ άλλων θα περιλαμβάνει: 

• Νομικόπλαίσιο. 

• Πλήρη στοιχεία του ασκούμενου. 

• Ακριβή διάρκεια τις περιόδου εξάσκησης. 

• Θέση για απόκτηση εργασιακής εμπειρίας που θα κα¬ 
λύψει ο ασκούμενος. 

• Υποβολή έκθεσης προόδου από τον εργοδότη και τον 
ασκούμενο μετά τη λήξη του προγράμματος 

• Έκθεση αξιολόγησης από τον ασκούμενο και το φο¬ 
ρέα υλοποίησης μετά το πέρας τις σύμβασης, όχι τις πέ¬ 
ραν του διμήνου. 

• Όρους του προγράμματος. 

• Δυνατότητα διακοπής του προγράμματος με απόφα¬ 
ση του Προϊσταμένου της αρμόδιας Υπηρεσίας σε περί¬ 
πτωση μη τήρησης των όρων αυτού. 

Α. Υποβολή δικαιολογητικών μετά την υπογραφή του 
συμφωνητικού. 

• Πριν την έναρξη του προγράμματος: 

Οι επιχειρήσεις μαζί με το συμφωνητικό υποχρεούνται 
να υποβάλλουν στον Ο.Α.Ε.Δ. τα εξής δικαιολογητικά: 

• Δήλωση με την οποία να γνωστοποιείται το ονοματε¬ 
πώνυμο του υπεύθυνου του προγράμματος (Διεύθυνση, 
τηλέφωνο, ίεχ, αριθμό ταυτότητας, δείγμα υπογραφής). 

• Βεβαίωση - δήλωση τις έναρξης υλοποίησης του προ¬ 
γράμματος στην οποία να αναφέρεται ο τόπος υλοποίη¬ 
σης του προγράμματος. 

• Το πρόγραμμα εργασιακής προσαρμογής των εκπαι- 
δευομένων. 


Β. Υποβολή δικαιολογητικών κατά την υλοποίηση του 
προγράμματος: 

• οι φορείς υποχρεούνται να υποβάλλουν στον 
Ο.Α.Ε.Δ. τα εξής δικαιολογητικά: 

• Κάθε μήνα, κατάσταση των ασκουμένων με τις ημέ¬ 
ρες παρακολούθησης του προγράμματος και τις ώρες 
παρακολούθησης εντός του πρώτου δεκαημέρου του 
επόμενου μήνα. 

• Στο τέλος του προγράμματος υποβάλλεται αναλυτι¬ 
κή έκθεση η οποία περιλαμβάνει και την αξιολόγηση των 
ασκουμένων. 

• Η τελευταία πληρωμή θα γίνεται εφόσον ο ασκούμε¬ 
νος έχει στείλει έκθεση αξιολόγησης του προγράμματος. 

9. ΔΕΣΜΕΥΣΕΙΣ ΚΑΤΑΤΗ ΔΙΑΡΚΕΙΑ ΤΟΥ ΠΡΟΓΡΑΜΜΑ¬ 
ΤΟΣ 

Κατά την 9μηνη διάρκεια του προγράμματος η απόλυ¬ 
ση προσωπικού από την επιχείρηση χωρίς αντικατάσταση 
εντός 30 ημερολογιακών ημερών συνεπάγεται τη διακο¬ 
πή του προγράμματος. 

10. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

Ασκούμενος που αποχώρησε ή διέκοψε το πρόγραμμα 

δύναται να τοποθετηθεί σε άλλη επιχείρηση της οποίας 
δεν καλύφθηκαν οι ζητούμενες θέσεις ή στην οποία δημι- 
ουργήθηκε κενό από αποχώρηση ασκουμένου. Η τοπο¬ 
θέτηση του ασκούμενου πρέπει να γίνει εντός διμήνου 
από την αποχώρησή του με την προϋπόθεση ότι υπάρ¬ 
χουν θέσεις σε αντίστοιχες ειδικότητες και μόνο για το 
υπόλοιπο χρονικό διάστημα του προγράμματος άσκησής 
του. 

11. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Α. Παρακολούθηση 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του Ο.Α.Ε.Δ., σε 
τρία επίπεδα: Κεντρικό (Διοίκηση), Περιφερειακό, Τοπι¬ 
κό. 

Β. Έλεγχος 

α. Προκειμένου να εξασφαλισθεί η αποτελεσματικότη- 
τα των ενεργειών του προγράμματος 3ΤΑΘΕ, οι οποίες 
χρηματοδοτούνται από το Ε.Κ.Τ. και τον Ο.Α.Ε.Δ. λαμβά- 
νονταιτα αναγκαία μέτρα με σκοπό: 

• Την τήρηση των προβλεπομένων από την Υπουργική 
Απόφαση και τις σχετικές κοινοτικές διατάξεις. 

• Την ορθή υλοποίηση των ενεργειών και τη διαπίστω¬ 
σή του εάν αυτές είναι σύμφωνες με τις ισχύουσες ρυθμί¬ 
σεις. 

• Την πρόληψη ή τη διαπίστωση τυχόν παραβάσεων και 
την υποβολή κυρώσεων. 

• Την εξακρίβωση της εμπρόθεσμης διεξαγωγής των 
χρηματοδοτούμενων από το Ε.Κ.Τ. ενεργειών. 

β. Οι ελεγχόμενοι φορείς υλοποίησης υποχρεούνται: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπάλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για 
τρία (3) χρόνια μετά τη λήξη του προγράμματος. 

γ. Γ ια την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν απο¬ 
κλίσεις, ανά εξάμηνο θα παρακολουθούνται: 

• Οι εγκριθείσες θέσεις 

• Η κάλυψη των θέσεων 

• Η καταβολή των επιχορηγήσεων κ.λπ. 

Γ. Διαδικασία ελέγχου 

α. Ελέγχους διενεργούν οι υπάλληλοι του Ο.Α.Ε.Δ. σύμ¬ 
φωνα με την υπ’ αριθ. 2/34255/0022/6.6.2001 Κοινή 
Υπουργική Απόφαση: 

β. Έλεγχοι επίσης μπορούν να διενεργούν τα εντεταλ¬ 
μένα προς τούτο Εθνικά Ελεγκτικά Όργανα και η Ευρω¬ 
παϊκή Ένωση. 

12. ΧΡΗΜΑΤΟΔΟΤΗΣΗ 

α) Ο Ο.Α.Ε.Δ. αναλαμβάνει τη συνολική χρηματοδότη¬ 
ση του προγράμματος καταβάλλοντας κάθε μήνα στον 
ασκούμενο όχι πάνω από 22 ημέρες το μήνα για μεν τους 
πτυχιούχους Α.Ε.Ι. - Τ.Ε.Ι. το ποσό των επτά χιλιάδων 
(7.000) δραχμών ημερησίως (Δευτέρα - Παρασκευή), 
στους δε διπλωματούχους και αποφοίτους των Ι.Ε.Κ., 
Τ.Ε.Λ., Ε.Π.Λ., ΤΈΈ. Β' κύκλου το ποσό των έξι χιλιάδων 
(6.000) δραχμών ημερησίως. Η εξάσκηση δεν θα υπερ¬ 
βαίνει τις επτά (7) ώρες ημερησίως, τις πέντε (5) ημέρες 
την εβδομάδα και δεν θα πραγματοποιείται σε βραδινές 
ώρες (πλέον της 22ας). Για τις ανάγκες της καλύτερης 
αξιολόγησης του προγράμματος μετά την παρέλευση έξι 
(6) μηνών από τη λήξη του, οι εκπαιδευόμενοι δύνανται να 
συμπληρώσουν ειδικό έντυπο με πληροφορίες σχετικές 
με την εργασιακή τους κατάσταση εκείνη τη χρονική πε¬ 
ρίοδο, θα τους δοθεί το ποσόν των πενήντα χιλιάδων 
(50.000) δραχμών, που αποτελεί μέρος του εκπαιδευτι¬ 
κού επιδόματος (εφάπαξ) ως αποζημίωση για την συμμε¬ 
τοχή τους στην αξιολόγηση. Ο Ο.Α.Ε.Δ. αναλαμβάνει το 
κόστος της ασφάλισης των ασκουμένων για τις περιπτώ¬ 
σεις ιατροφαρμακευτικής περίθαλψης και επαγγελματι¬ 
κού κινδύνου , εφαρμοζομένων των διατάξεων του άρ¬ 
θρου 18 του Ν. 2458/97 (Φ.Ε.Κ. 15/Α/97) και του άρθρου 
18 του Ν. 2874/2000 (ΦΕΚ 286/Α/2000). 

β) Οι ασκούμενοι μπορούν να απουσιάσουν δικαιολο¬ 
γημένα ή αδικαιολόγητα (χωρίς να τους καταβάλλεται 
αποζημίωση και χωρίς υποχρέωση παράτασης του προ¬ 
γράμματος) για 25 ημέρες καθόλη τη διάρκεια του προ¬ 
γράμματος. Ο ασκούμενος μπορεί να λάβει άδεια διακο¬ 
πών έως έναν ημερολογιακό μήνα με αντίστοιχη παράτα¬ 
ση του προγράμματος και 

γ) Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 


13. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ του ΟΑΕΔ και 
των φορέων θα επιλύεται με απόφαση των Προϊσταμένων 
τωνΥ.Ν.,Τ.Υ., ΓΈ. και ΚΠΑτου ΟΑΕΔ. Οι φορείς δύνανται 
να υποβάλουν ένσταση εντός δέκα (10) ημερών από την 
κοινοποίηση της απορριπτικής απόφασης, η οποία θα 
εξετάζεται από Επιτροπή που θα οριστεί με απόφαση του 
Διοικητή του ΟΑΕΔ. 

14. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Ο Ο.Α.Ε.Δ. υποχρεούται να εκδόσει εγκύκλιο στην 

οποία θα εξειδικεύεται ο τρόπος εφαρμογής της παρού¬ 
σας απόφασης Η προαναφερόμενη εγκύκλιος θα τύχει 
ευρείας δημοσιότητας. 

15. ΚΑΛΥΨΗ ΤΗΣ ΔΑΠΑΝΗΣ 

1. Από τις διατάξεις της παρούσας απόφασης προ- 
καλείται δαπάνη ύψους 11 δις δραχμές περίπου ή 
32.281.731,475 ΕΥΡΩ εις βάρος του προϋπολογισμού 
του Ο.Α.Ε.Δ., αναλυτικά κατά έτος, ως εξής: 

• Γιατο έτος 2001:1 δις δραχμές ή 2.934.702,861 ΕΥΡΩ 

• Γιατο έτος 2002: 10 δις δραχμές ή 29.347.028,613 
ΕΥΡΩ 

2. Γιατην ανωτέρω δαπάνη έχει εγγράφει πίστωση στον 
προϋπολογισμό του Ο.Α.Ε.Δ. του έτους 2001 με τα στοι¬ 
χεία «ΚΑΕ 2499», Γ3 φορέας 200. 

3. Το συγκεκριμένο πρόγραμμα προβλέπεται να συγ¬ 
χρηματοδοτηθεί από πόρους της Ευρωπαϊκής Ένωσης 
στα πλαίσια του Ε.Π. «Απασχόληση και Επαγγελματική 
Κατάρτιση» του Γ ΚΠΣ με τα ποσοστά συγχρηματοδότη- 
σης που ισχύουν για τα Διαρθρωτικά Ταμεία. 

16. ΙΣΧΥΣ ΤΗΣ ΑΠΟΦΑΣΗΣ 

Λεπτομέρειες εφαρμογής της παρούσης θα καθορι- 
σθούν με εγκυκλίους του Ο.Α.Ε.Δ.. Η παρούσα Υπουργι¬ 
κή Απόφαση ισχύει από τη δημοσίευσή της στην Εφημε¬ 
ρίδα της Κυβερνήσεως. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
και ως εκτούτου δεν εμπίπτει στις διατάξεις της παρ. 3 του 
άρθρου 22 του Ν. 2362/95 (ΠερίΔημοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2001 

Ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




